wannaphong/clean_thaiwikipedia huggingface dataset:
# กลุ่มอาการเรย์
กลุ่มอาการเรย์  เป็นโรคสมองที่ดำเนินโรครวดเร็วโรคหนึ่ง ผู้ป่วยจะมีอาการอาเจียน บุคลิกเปลี่ยนแปลง สับสน ชัก หมดสติได้ มักพบกับภาวะเป็นพิษต่อตับแต่ไม่ค่อยพบภาวะดีซ่าน อัตราการเสียชีวิตอยู่ที่ 20-40% และในกลุ่มที่ไม่เสียชีวิตนั้นหนึ่งในสามจะมีภาวะสมองเสียหายรุนแรงได้

สาเหตุของภาวะนี้ยังไม่เป็นที่ทราบแน่ชัด ส่วนใหญ่พบว่าเกิดขึ้นไม่นานหลังผู้ป่วยหายจากการติดเชื้อไวรัส เช่น ไข้หวัดใหญ่ หรืออีสุกอีใส ผู้ป่วยโรคนี้ 90% พบว่ามีประวัติเป็นผู้ป่วยเด็กที่ใช้ยาแอสไพริน ปัจจัยเสี่ยงที่สำคัญอีกอย่างหนึ่งคือโรคในกลุ่มความผิดปกติแต่กำเนิดของกระบวนการสร้างและสลาย การตรวจเลือดอาจพบมีระดับแอมโมเนียในเลือดสูง น้ำตาลในเลือดต่ำ ผลตรวจระยะเวลาโปรทรอมบินนานกว่าปกติ และมักมีตับโตร่วมด้วย

การป้องกันทำได้โดยการงดใช้แอสไพรินในผู้ป่วยเด็ก หลังจากมีคำแนะนำให้งดใช้แอสไพรินในผู้ป่วยเด็กพบว่าจำนวนผู้ป่วยกลุ่มอาการเรย์ลดลงกว่า 90% การวินิจฉัยให้ได้ในระยะแรกเป็นอีกปัจจัยหนึ่งที่ช่วยให้ผู้ป่วยมีผลการรักษาดีขึ้น การรักษามุ่งเน้นไปที่การรักษาประคับประคอง (supportive treatment) กรณีที่ผู้ป่วยมีภาวะสมองบวมการให้แมนนิทอลอาจช่วยลดภาวะสมองบวมได้

ผู้ที่บรรยายภาวะนี้ไว้เป็นครั้งแรกคือดักลาส เรย์ โดยได้บรรยายภาวะนี้ไว้เมื่อ ค.ศ. 1963 ผู้ป่วยส่วนใหญ่เป็นผู้ป่วยเด็ก ปัจจุบันมีผู้ป่วยกลุ่มอาการเรย์ประมาณ 1 คนต่อเด็ก 1 ล้านคนต่อปี จากการค้นพบโรคนี้ทำให้คำแนะนำเดิมที่แนะนำให้ใช้แอสไพรินเป็นยาลดไข้ในเด็กถูกถอนออกไป คงเหลือที่ใช้แอสไพรินเฉพาะในโรคคาวาซากิเท่านั้น
อ้างอิง

แหล่งข้อมูลอื่น
 NINDS Reye's Syndrome Information Page
# จุลชีพก่อโรค
เชื้อก่อโรค  โดยทั่วไปหมายถึงเชื้อที่ทำให้เกิดโรคติดเชื้อ เช่น ไวรัส แบคทีเรีย พรีออน เชื้อรา หรือจุลชีพอื่น ๆ แต่เดิมคำว่า pathogen หมายถึงสิ่งที่ทำให้เกิดโรค อาจเป็นเชื้อหรือไม่ใช่เชื้อก็ได้ แต่ปัจจุบันนิยมใช้ในความหมายถึงเชื้อที่ทำให้เกิดโรคมากกว่า
# กระทรวงการคลัง (สหราชอาณาจักร)
กระทรวงธนารักษ์ในสมเด็จพระเจ้าแผ่นดิน  บางครั้งเรียก พระคลัง (the Exchequer) หรือเรียกอย่างไม่เป็นทางการว่า ธนารักษ์ (the Treasury) เป็นหน่วยงานระดับกระทรวงของรัฐบาลสหราชอาณาจักร เทียบได้กับกระทรวงการคลังในประเทศอื่น รับผิดชอบการพัฒนาและดำเนินการนโยบายทางการเงินสาธารณะ และนโยบายทางเศรษฐกิจ ธนารักษ์เป็นหน่วยงานดูแลระบบรายงานและการบัญชีกลางออนไลน์ (Online System for Central Accounting and Reporting; OSCAR) ซึ่งมาแทนที่ระบบสารสนเทศออนไลน์รวม (Combined Online Information System; COINS) ซึ่งรายงานการใช้จ่ายของหน่วยงานแต่ละกระทรวงโดยแบ่งเป็นหมวดหมู่หลายพันประเภท และเป็นแหล่งข้อมูลสำหรับรายงานการเงินรวมภาครัฐประจำปี

 คณะผู้บริหาร 
คณะผู้บริหารกระทรวงซึ่งเป็นตำแหน่งข้าราชการการเมือง
 นายธนารักษ์เอก (First Lord of the Treasury) ซึ่งก็คือนายกรัฐมนตรี
 นายธนารักษ์โท (Second Lord of the Treasury) ซึ่งก็คือสมุหพระคลัง
 สมาชิกรัฐสภาผู้ทำการรัฐมนตรีประจำกระทรวงธนารักษ์ (Parliamentary Secretary to the Treasury)
 หัวหน้าผู้ช่วยรัฐมนตรีประจำกระทรวงธนารักษ์ (Chief Secretary to the Treasury)
 ผู้ช่วยรัฐมนตรีประจำกระทรวงธนารักษ์ฝ่ายการเงิน (Financial Secretary to the Treasury)
 ผู้ช่วยรัฐมนตรีประจำกระทรวงธนารักษ์ฝ่ายเศรษฐกิจ (Economic Secretary to the Treasury)
 ผู้ช่วยรัฐมนตรีประจำกระทรวงธนารักษ์ฝ่ายการคลัง (Exchequer Secretary to the Treasury)

 แหล่งข้อมูลอื่น
# โรคติดเชื้อไวรัส
โรคติดเชื้อไวรัสเป็นโรคติดเชื้อกลุ่มหนึ่ง เกิดเมื่อร่างกายถูกไวรัสก่อโรครุกล้ำ โดยมีตัวไวรัสมาเกาะกับผิวเซลล์และรุกล้ำเข้าไปในเซลล์
# วิทยาลัยสหเวชศาสตร์ มหาวิทยาลัยราชภัฏสวนสุนันทา
วิทยาลัยสหเวชศาสตร์ มหาวิทยาลัยราชภัฏสวนสุนันทา  เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏสวนสุนันทา ปัจจุบันจัดการศึกษาที่ ศูนย์การศึกษาจังหวัดสมุทรสงคราม ด้านวิทยาศาสตร์สุขภาพและวิทยาศาสตร์การแพทย์

 ประวัติ 
วิทยาลัยสหเวชศาสตร์ แรกเริ่มก่อตั้งตามมติสภามหาวิทยาลัยราชภัฏสวนสุนันทาได้อนุมัติให้จัดตั้งขึ้นเมื่อวันที่ 11 พฤษภาคม พ.ศ. 2555  เพื่อวัตถุประสงค์การจัดการเรียนการสอนด้านวิทยาศาสตร์สุขภาพและวิทยาศาสตร์การแพทย์ ซึ่งทางมหาวิทยาลัยราชภัฏสวนสุนันทามีความพร้อม มีประสบการณ์และมีความสำเร็จในการจัดการเรียนการสอนสาขาวิชาการแพทย์แผนไทยประยุกต์ สาขาวิชาวิทยาศาสตร์สุขภาพ (การดูแลเด็กเล็กและผู้สูงอายุ) และสาขาวิชาวิทยาศาสตร์สุขภาพและความงาม ในคณะวิทยาศาสตร์และเทคโนโลยี (ขณะนั้น)

นอกจากนี้ตามการวางแผนงานของวิทยาลัยสหเวชศาสตร์ยังได้มีการเตรียมการเปิดการเรียนการสอนในสาขาวิชาที่เกี่ยวข้องในอนาคต อาทิเช่น 
 สาขาวิชาแพทยศาสตร์ 
 สาขาวิชาเภสัชศาสตร์ 
 สาขาวิชาเทคนิคการแพทย์ 
 สาขาวิชาการแพทย์แผนจีน 
 สาขาวิชาวิทยาศาสตร์การกีฬาและสุขภาพ 
 สาขาวิชากายภาพบำบัด 
 สาขาวิชาสาธารณสุขศาสตร์ และอื่น ๆ ต่อไป

 หลักสูตรการศึกษา 

  หลักสูตรที่เปิดสอนในวิทยาลัยสหเวชศาสตร์ มหาวิทยาลัยราชภัฏสวนสุนันทา ระดับปริญญาตรี ระดับปริญญาโท ระดับปริญญาเอกหลักสูตรการแพทย์แผนไทยประยุกต์บัณฑิต (พทป.บ.)
 สาขาวิชาการแพทย์แผนไทยประยุกต์ 

หลักสูตรการแพทย์แผนจีนบัณฑิต (พจ.บ.)

 สาขาวิชาการแพทย์แผนจีน 

หลักสูตรสาธารณสุขศาสตรบัณฑิต (ส.บ.)
 สาขาวิชาสาธารณสุขศาสตร์

หลักสูตรวิทยาศาสตรบัณฑิต (วท.บ.)
 สาขาวิชาวิทยาศาสตร์สุขภาพ
 แขนงวิชาการดูแลสุขภาพเด็ก
 แขนงวิชาการดูแลสุขภาพผู้สูงอายุ
 แขนงวิชาการดูแลสุขภาพและความงาม
 สาขาวิชาเลขานุการการแพทย์และสาธารณสุข
 สาขาวิชาวิทยาศาสตร์สุขภาพและความงามหลักสูตรวิทยาศาสตรมหาบัณฑิต (วท.ม.)
 สาขาวิชาการแพทย์แผนไทยประยุกต์หลักสูตรปรัชญาดุษฎีบัณฑิต (ปร.ด.)
 สาขาวิชาการแพทย์แผนไทยประยุกต์
# แบคทีเรียก่อโรค
แบคทีเรียก่อโรค  คือแบคทีเรียที่สามารถทำให้เกิดโรคได้ บทความนี้เน้นที่แบคทีเรียที่ก่อโรคในมนุษย์ โดยทั่วไปสปีชีส์ของแบคทีเรียส่วนใหญ่ไม่เป็นอันตราย และหลายชนิดยังมีประโยชน์ต่อร่างกาย แต่บางชนิดสามารถก่อให้เกิดโรคติดเชื้อได้ มีการประมาณการว่าแบคทีเรียที่สามารถก่อโรคในมนุษย์มีน้อยกว่าร้อยชนิด ตรงกันข้ามกับแบคทีเรียในลำไส้ซึ่งมีอยู่หลายพันชนิด โดยในแต่ละบุคคลจะมีอยู่ไม่กี่ร้อยชนิดภายในทางเดินอาหาร

ร่างกายมนุษย์สัมผัสกับแบคทีเรียหลากหลายชนิดอยู่ตลอดเวลา ทั้งชนิดที่มีความสัมพันธ์แบบภาวะอิงอาศัย ซึ่งเจริญเติบโตบนผิวหนังและเยื่อเมือก และแบคทีเรียกินซาก ซึ่งมักพบในดินและสิ่งเน่าเปื่อย ร่างกายของมนุษย์มีเลือดและสารน้ำต่าง ๆ ที่มีสารอาหารเพียงพอสำหรับการเจริญเติบโตของแบคทีเรียหลายชนิด อย่างไรก็ตาม ร่างกายก็มีระบบป้องกันตนเองที่ช่วยต่อต้านการรุกรานของจุลชีพและก่อให้เกิดภูมิคุ้มกันตามธรรมชาติหรือภูมิคุ้มกันโดยกำเนิดต่อจุลชีพจำนวนมาก

แบคทีเรียก่อโรคมีการปรับตัวเฉพาะและมีกลไกที่ช่วยให้สามารถเอาชนะระบบป้องกันตามธรรมชาติของร่างกาย และสามารถรุกรานอวัยวะภายใน เช่น เลือด ซึ่งโดยปกติไม่ควรมีแบคทีเรียปรากฏอยู่ บางชนิดก่อโรคเพียงที่เยื่อบุผิว ผิวหนัง หรือเยื่อเมือก แต่บางชนิดสามารถแทรกซึมลึกเข้าไปในเนื้อเยื่อ และแพร่กระจายผ่านทางระบบน้ำเหลืองและกระแสเลือด ในบางกรณีที่พบไม่บ่อย แบคทีเรียก่อโรคอาจทำให้คนที่มีสุขภาพดีติดเชื้อได้ อย่างไรก็ตาม การติดเชื้อโดยทั่วไปมักเกิดเมื่อระบบภูมิคุ้มกันของร่างกายอ่อนแอ เช่น มีบาดแผล ภาวะเป็นพิษ มีไข้ อ่อนเพลีย หรือขาดสารอาหาร ในหลายกรณี ควรแยกความแตกต่างระหว่างการติดเชื้อ (infection) และการเพิ่มจำนวน (colonization) ซึ่งหมายถึงการมีแบคทีเรียอยู่โดยไม่ก่ออันตรายหรือก่ออันตรายน้อยมาก

thumb|จำนวนผู้เสียชีวิตทั่วโลก (A) และจำนวนปีที่สูญเสียจากการตายก่อนวัยอันควร (YLL) (B) แยกตามเชื้อโรคและภูมิภาคที่แบ่งโดย GBD ค.ศ. 2019

วัณโรค ซึ่งเกิดจากแบคทีเรีย Mycobacterium tuberculosis เป็นหนึ่งในโรคที่มีภาระโรคสูงที่สุดในโลก โดยคร่าชีวิตผู้คนไปถึง 1.4 ล้านคนใน ค.ศ. 2019 โดยส่วนใหญ่เกิดในภูมิภาคแอฟริกาใต้สะฮารา แบคทีเรียก่อโรคยังเป็นสาเหตุของโรคสำคัญระดับโลกอื่น ๆ เช่น ปอดบวม ซึ่งอาจเกิดจากเชื้อ Staphylococcus, Streptococcus และ Pseudomonas รวมทั้งภาวะอาหารเป็นพิษ ซึ่งเกิดจากแบคทีเรีย เช่น Shigella, Campylobacter และ Salmonella แบคทีเรียเหล่านี้ยังเป็นสาเหตุของการติดเชื้ออื่น ๆ เช่น บาดทะยัก ไข้ไทฟอยด์ คอตีบ ซิฟิลิส และโรคเรื้อน

แบคทีเรียก่อโรคยังเป็นสาเหตุของอัตราการเสียชีวิตของทารกที่สูงในประเทศกำลังพัฒนา งานวิจัยจากโครงการการศึกษาภาระโรคทั่วโลก (Global Burden of Disease Study, GBD) ประเมินว่าอัตราการเสียชีวิตทั่วโลกจากการติดเชื้อจากแบคทีเรีย (33 ชนิด) ส่งผลให้มีผู้เสียชีวิตถึงหนึ่งในแปดของจำนวนผู้เสียชีวิตทั้งหมด (หรือประมาณ 7.7 ล้านคน) ซึ่งอาจทำให้การติดเชื้อแบคทีเรียเป็นสาเหตุการเสียชีวิตอันดับสองของโลกใน ค.ศ. 2019 เมื่อเปรียบเทียบกับสาเหตุแท้จริงของการตายของ GBD ระดับ 3

แบคทีเรียก่อโรคส่วนใหญ่สามารถเพาะเลี้ยงในห้องปฏิบัติการได้ และสามารถระบุชนิดได้ด้วยวิธีการย้อมแกรมและวิธีอื่น ๆ แบคทีเรียที่เพาะเลี้ยงได้เหล่านี้มักถูกนำไปทดสอบความไวต่อยาปฏิชีวนะ เพื่อเลือกใช้ยาที่เหมาะสมในการรักษาการติดเชื้อ สำหรับเชื้อโรคที่ยังไม่เคยรู้จักมาก่อน สมมติฐานของค็อค (Koch's postulates) ยังเป็นมาตรฐานในการพิสูจน์ความสัมพันธ์แบบเหตุและผลระหว่างจุลชีพกับโรคที่เกิดขึ้น
# คูบันสกีเอคาซากี
คูบันสกีเอคาซากี   เป็นภาพยนตร์ฟิล์มสีแนวดนตรีของสหภาพโซเวียต ภาพยนตร์กำกับโดย Ivan Pyryev
 นักแสดง 
 Marina Ladynina  รับบท Galina
 Sergei Lukyanov  รับบท Gordei Gordeyich Voron
 Yuri Lyubimov  รับบท Andrey
 Aleksandr Khvylya รับบท Denis Stepanovich
 Klara Luchko รับบท Darya Shelest
 Viktor Avdyushko รับบท stableman

 แหล่งข้อมูลอื่น 
 
 Watch Cossacks of the Kuban  online at official Mosfilm site (with English subtitles)
หมวดหมู่:ภาพยนตร์ที่ออกฉายในปี พ.ศ. 2493
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
# รายนามประธานกรรมการการรถไฟฟ้าขนส่งมวลชนแห่งประเทศไทย
ด้านล่างนี้คือรายนามประธานกรรมการรถไฟฟ้ามหานครและการรถไฟฟ้าขนส่งมวลชนแห่งประเทศไทย

 รายนาม 
 ประธานกรรมการรถไฟฟ้ามหานคร  ลำดับ  รูป  รายนาม  เริ่มวาระ  สิ้นสุดวาระ  หมายเหตุ 1  100px  นายพารณ อิศรเสนา ณ อยุธยา  21 สิงหาคม พ.ศ. 2535  พ.ศ. 2535  2  100px  นายหิรัญ รดีศรี  พ.ศ. 2535  พ.ศ. 2537  3   นายสุขวิช รังสิตพล  พ.ศ. 2537  4  100px  นายวีระชัย เตชะวิจิตร์  พ.ศ. 2537  พ.ศ. 2538    5  100px นายโกวิทย์ โปษยานนท์  พ.ศ. 2538  พ.ศ. 2539  6  100px  นายอภิลาศ โอสถานนท์  พ.ศ. 2540  พ.ศ. 2541    7  100px  นายเสถียร วงศ์วิเชียร  พ.ศ. 2541  พ.ศ. 2543    ประธานกรรมการการรถไฟฟ้าขนส่งมวลชนแห่งประเทศไทย  ลำดับ  รูป  รายนาม  เริ่มวาระ  สิ้นสุดวาระ  หมายเหตุ 8  100px  นายสวัสดิ์ ส่งสัมพันธ์  พ.ศ. 2543  พ.ศ. 2544  9  100px  นายศุภชัย พิศิษฐวานิช  พ.ศ. 2544  พ.ศ. 2545   10  100px  พลเรือเอก ณรงค์ ยุทธวงศ์  พ.ศ. 2545  พ.ศ. 2548  11  100px  นางอัญชลี ชวนิชย์  พ.ศ. 2548  พ.ศ. 2549       12  100px  ร้อยตำรวจตรี เกรียงศักดิ์ โลหะชาละ  พ.ศ. 2549  พ.ศ. 2550   13  100px  พลเอก วุฒิชัย พรพิบูลย์  พ.ศ. 2550  พ.ศ. 2551  14  100px  นายสุพจน์ ทรัพย์ล้อม  พ.ศ. 2551  พ.ศ. 2554  15  100px  นางสาวรัชนี ตรีพิพัฒน์กุล  พ.ศ. 2554  พ.ศ. 2557  16  100px  พลเอก ดร.ยอดยุทธ บุญญาธิการ  พ.ศ. 2557  พ.ศ. 2560  17  100px  นายไกรฤทธิ์ อุชุกานนท์ชัย  พ.ศ. 2560  พ.ศ. 2562 18  100px  นายสราวุธ ทรงศิวิไล  พ.ศ. 2562ครม.ตั้ง “สราวุธ” นั่งประธานบอร์ด รฟม.ครม.เห็นชอบแต่งตั้ง "สราวุธ ทรงศิริวิไล" นั่งประธานบอร์ด รฟม.ต่ออีกวาระ  พ.ศ. 2567 19  100px  นายมนตรี เดชาสกุลสม  พ.ศ. 2567  ปัจจุบัน
# โมกมัน
โมกมัน  เป็นพืชในวงศ์ตีนเป็ด (Apocynaceae) กระจายพันธุ์ในอนุทวีปอินเดีย เอเชียตะวันออกเฉียงใต้ และจีนตอนใต้ ลักษณะเป็นไม้ต้นผลัดใบ สูงได้ถึง 20 เมตร ใบรูปรียาว 3-18 เซนติเมตร ก้านใบยาว 2-7 มิลลิเมตร ช่อดอกยาว 2-7 เซนติเมตร ก้านดอกยาว 0.5-1 เซนติเมตร กลีบเลี้ยงรูปไข่ ยาว 1-3 มิลลิเมตร ดอกสีขาวอมเขียว เหลืองอ่อนหรือสีชมพู หลอดกลีบดอกยาว 3-7 มิลลิเมตร กลีบรูปขอบขนานยาว 0.8-1.5 เซนติเมตร โคนเรียว มีกะบัง 2 ชั้นแผ่กว้าง ด้านนอกมีขนกระจาย กะบังหน้ากลีบดอกแนบติดกลีบดอกประมาณกึ่งหนึ่ง จักเป็นคลื่น กะบังระหว่างกลีบดอกรูปตัววี สั้นกว่ากะบังหน้ากลีบดอกเล็กน้อย เกสรเพศผู้ติดบนคอหลอดกลีบดอก อับเรณูยาว 5-6 มิลลิเมตร รังไข่เกลี้ยง ก้านเกสรเพศเมียรวมยอดเกสรยาว 6-8 มิลลิเมตร ผลรูปกระสวยติดกัน แห้งแยกกัน ยาว 10-34 เซนติเมตร มีช่องอากาศ เมล็ดยาว 1.5-1.7 เซนติเมตร กระจุกขนยาว 5-6 เซนติเมตรสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 355, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ โมกมันนิยมปลูกเป็นไม้ประดับ เปลือกต้นและรากใช้แก้พิษสัตว์กัดต่อยและโรคไต นอกจากนี้ยังใช้ย้อมสีได้ เนื้อไม้ใช้ทำของใช้
# การเลือกตั้งประธานาธิบดีฝรั่งเศส ค.ศ. 2017
การเลือกตั้งประธานาธิบดีฝรั่งเศส ค.ศ. 2017 จัดขึ้นรอบแรกในอาทิตย์ที่ 23 เมษายน ค.ศ. 2017 และรอบที่สองในวันที่ 7 พฤษภาคม ค.ศ. 2017 หลังจากที่ประธานาธิบดีฟร็องซัว ออล็องด์ ประกาศไม่ลงสมัครรับเลือกตั้งเป็นสมัยที่สองเนื่องด้วยคะแนนนิยมที่ตกต่ำ มีผู้สมัครรับเลือกตั้งทั้งหมด 11 คน มีเพียง 4 คนที่เป็นตัวเต็ง ได้แก่ เบอนัว อามง ตัวแทนจากพรรคสังคมนิยม, ฟร็องซัว ฟียง จากพรรคริพับลิกัน, มารีน เลอ แปน จากพรรคแนวร่วมแห่งชาติ, ฌ็อง-ลุก เมล็องชง จากพรรคเลอฟร็อง และแอมานุแอล มาครง นักการเมืองอิสระ

จากผลการเลือกตั้งรอบแรกอย่างไม่เป็นทางการ พบว่า แอมานุแอล มาครง มีคะแนนเสียงมาเป็นอันดับหนึ่ง (ร้อยละ 23.86) และมารีน เลอ แปน มีคะแนนเสียงมาเป็นอันดับสอง (ร้อยละ 21.43) ทำให้ผลการเลือกตั้งเป็นที่คาดการณ์อย่างเป็นทางการ มาครงและเลอ แปน จะได้เป็นตัวแทนเข้าชิงชัยในการเลือกตั้งรอบที่สอง ในวันที่ 7 พฤษภาคม ค.ศ. 2017

 ผลการเลือกตั้ง 
+ผู้แทนพรรคพรรคการเลือกตั้งรอบที่ 1การเลือกตั้งรอบที่ 2ผลการเลือกตั้ง %ผลการเลือกตั้ง %แอมานุแอล มาครงอ็องมาร์ช !8,656,34624.01%20,743,12866.10%มารีน เลอ แปนแนวร่วมแห่งชาติ7,678,49121.30%10,638,47533.90%ฟร็องซัว ฟียงเลเรปูว์บลีแก็ง7,212,99520.01%ฌ็อง-ลุก เมล็องชงลาฟร็องแซ็งซูมีซ7,059,95119.58%เบอนัว อามงพรรคสังคมนิยม2,291,2886.36%อื่น ๆ3,155,3238.75%รวม36,054,394100%31,340,814100%คะแนนสมบูรณ์36,054,39497.43%31,340,81488.51%ไม่ประสงค์ลงคะแนน949,3342.57%4,066,80111.49%รวมผู้ใช้สิทธิลงคะแนน37,003,72877.77%35,407,61574.62%งดออกเสียง10,578,45522.23%12,041,27825.38%รวมผู้มีสิทธิเลือกตั้งทั้งหมด47,582,18347,448,893แหล่งข้อมูล: Constitutional Council, Ministry of the Interior

 แหล่งข้อมูลอื่น 

Constitutional Council 
Ministry of the Interior 
List of all sponsorships by elected officials 
Data and graphics for sponsorships
# วิทยาลัยนานาชาติ มหาวิทยาลัยราชภัฏสวนสุนันทา
วิทยาลัยนานาชาติ มหาวิทยาลัยราชภัฏสวนสุนันทา  เป็นอดีตส่วนราชการไทยเทียบเท่าระดับคณะวิชา อยู่ในกำกับของมหาวิทยาลัยราชภัฏสวนสุนันทา กระทรวงการอุดมศึกษา วิทยาศาสตร์ วิจัยและนวัตกรรม โดยวิทยาลัยนานาชาติ เน้นกิจกรรมส่งเสริมและพัฒนาการจัดการเรียนการสอนในหลักสูตรภาคภาษาอังกฤษ และภาษาที่สาม ปัจจุบันหลักสูตรทั้งหมดของวิทยาลัยนานาชาติ ถูกผนวกเข้ากับวิทยาลัยการจัดการอุตสาหกรรมบริการ

 ประวัติ 
มหาวิทยาลัยราชภัฏสวนสุนันทา ได้ส่งเสริมและพัฒนาการจัดการเรียนการสอนในหลักสูตรภาคภาษาอังกฤษให้เหมาะสม และสอดคล้องกับแนวทางการพัฒนาการจัดการศึกษาของประเทศ ในการผลิตบัณฑิตให้มีความรู้ทางวิชาการที่ทันสมัยและความรู้ภาคปฏิบัติในการใช้เทคโนโลยีสารสนเทศมากยิ่งขึ้น เพื่อให้สามารถเป็นกำลังสำคัญของสังคมยุค Knowledge–based 

เมื่อปี พ.ศ. 2547 มหาวิทยาลัยราชภัฏสวนสุนันทา ได้จัดตั้งโครงการจัดการศึกษาภาคภาษาอังกฤษขึ้นและยกระดับขึ้นเป็นหน่วยงานในกำกับโดยตั้งเป็น "วิทยาลัยนานาชาติ" เมื่อวันที่ 17 มิถุนายน พ.ศ. 2548 จัดการเรียนการสอน ณ อาคารศรีจุฑาภา มหาวิทยาลัยราชภัฏสวนสุนันทา กรุงเทพมหานคร 

ต่อมาปี พ.ศ. 2558  มหาวิทยาลัยราชภัฏสวนสุนันทาได้ขยายพื้นที่การจัดการเรียนการสอนของวิทยาลัยนานาชาติ เนื่องจากจำนวนนักศึกษาที่เพิ่มมากขึ้น จึงวางแผนการขยายพื้นที่การศึกษามา ณ อำเภอพุทธมณฑล จัดตั้งเป็นวิทยาเขตนครปฐม ปัจจุบันคืออาคารวิทยาลัยการจัดการอุตสาหกรรมบริการ

ในเดือนธันวาคม ปี พ.ศ. 2563 มหาวิทยาลัยราชภัฏสวนสุนันทา ได้ดำเนินการควบรวมหลักสูตร และสาขาวิชาที่มีความใกล้เคียงไว้ในคณะเดียวกัน จึงได้จัดตั้งวิทยาลัยการจัดการอุตสาหกรรมบริการขึ้นใหม่ โดยควบรวมวิทยาลัยนานาชาติ ซึ่งมีหลักสูตรนานาชาติทุกหลักสูตร ดังนี้ ธุรกิจการบิน ธุรกิจดิจิทัลระหว่างประเทศ การจัดการโรงแรม การจัดการท่องเที่ยว และคณิตศาสตร์ กับสาขาวิชาการจัดการอุตสาหกรรมท่องเที่ยวและบริการ หลักสูตรภาษาไทย สาขาวิชาการจัดการโรงแรมและธุรกิจที่พัก หลักสูตรภาษาไทย รวมเป็นวิทยาลัยใหม่ที่ชื่อว่า วิทยาลัยการจัดการอุตสาหกรรมบริการ มหาวิทยาลัยราชภัฏสวนสุนันทา จากนโยบายการควบรวมหลักสูตร และสาขาวิชาใกล้เคียงกัน

 หลักสูตรการศึกษา 

  หลักสูตรที่เปิดสอนในวิทยาลัยนานาชาติ มหาวิทยาลัยราชภัฏสวนสุนันทา ระดับปริญญาตรี ระดับปริญญาโท ระดับปริญญาเอกหลักสูตรศิลปศาสตร์บัณฑิต (ศศ.บ.)
 สาขาวิชาธุรกิจการบิน (Airline Business)
 สาขาวิชาธุรกิจภัตตาคารและที่พัก (Hotel and Restaurant Business)
 สาขาวิชาการจัดการท่องเที่ยว (Tourism Management)
หลักสูตรบริหารธุรกิจบัณฑิต (บธ.บ.)

 สาขาวิชาบริการธุรกิจระหว่างประเทศ (International Business)
สาขาวิชาผู้ประกอบการธุรกิจดิจิทัล (Digital Entrepreneurship management)หลักสูตรศิลปศาสตรมหาบัณฑิต (ศศ.ม.)
 สาขาวิชาคณิตศาสตร์ศึกษา 
–
# กรมเอเชียตะวันออก
กรมเอเชียตะวันออก มีภารกิจเกี่ยวกับการเสนอแนะนโยบายและยุทธศาสตร์ในการดำเนินความสัมพันธ์ ทวิภาคีและพหุภาคีกับประเทศ กลุ่มประเทศและดินแดนอื่นในภูมิภาคเอเชียตะวันออก และองค์การระหว่างประเทศของภูมิภาคเอเชียตะวันออก ยกเว้นสมาคมประชาชาติแห่งเอเชียตะวันออกเฉียงใต้ โดยการวิเคราะห์และประเมินสถานการณ์ทุกด้านในภูมิภาคเอเชียตะวันออก เพื่อเสริมสร้างความร่วมมือทวิภาคีและพหุภาคี และปกป้อง รักษาผลประโยชน์แห่งชาติ

ภารกิจ และหน้าที่
วิเคราะห์และประเมินสถานการณ์ทางการเมือง ความมั่นคง เศรษฐกิจ วัฒนธรรมและสังคมของประเทศ กลุ่มประเทศ และดินแดนอื่นในภูมิภาคเอเชียตะวันออก องค์การระหว่างประเทศของภูมิภาคเอเชียตะวันออก ยกเว้นสมาคมประชาชาติแห่งเอเชียตะวันออกเฉียงใต้
เสนอแนะแนวนโยบายและยุทธศาสตร์ในการดำเนินความสัมพันธ์ระหว่างประเทศไทย กับประเทศ กลุ่มประเทศและดินแดนอื่นในภูมิภาคเอเชียตะวันออก และองค์การระหว่างประเทศของภูมิภาคเอเชียตะวันออก ยกเว้นสมาคมประชาชาติแห่งเอเชียตะวันออกเฉียงใต้
เป็นสื่อกลางในการติดต่อระหว่างส่วนราชการไทยกับตัวแทนของประเทศ กลุ่มประเทศและดินแดนอื่นในภูมิภาคเอเชียตะวันออก และองค์การระหว่างประเทศของภูมิภาคเอชียตะวันออกยกเว้นสมาคมประชาชาติแห่ง เอเชียตะวันออกเฉียงใต้
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมเอเชียตะวันออก
สำนักงานเลขานุการกรม
กองเอเชียตะวันออก 1
กองเอเชียตะวันออก 2
กองเอเชียตะวันออก 3
กองเอเชียตะวันออก 4
# วิทยาลัยการสาธารณสุขสิรินธร จังหวัดขอนแก่น
วิทยาลัยการสาธารณสุขสิรินธร จังหวัดขอนแก่น  เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข  เปิดทำการเรียนการสอนระดับปริญญาโท ปริญญาตรีในด้านสาธารณสุขศาสตร์ หลักสูตร 4 ปี ระดับประกาศนียบัตรวิชาชีพชั้นสูง  และระดับประกาศนียบัตรวิชาชีพชั้นสูงหลักสูตร 2 ปี โดยจัดการศึกษาตลอดหลักสูตรที่วิทยาลัย ได้พระราชทานนามเมื่อวันที่ 7 มกราคม 2537

 ประวัติวิทยาลัย 
วิทยาลัยการสาธารณสุขสิรินธร จังหวัดขอนแก่น เริ่มเปิดดำเนินการตั้งแต่วันที่ 1 ตุลาคม พ.ศ. 2506 ในระยะเริ่มต้นได้ใช้สถานที่หน่วยควบคุมคุดทะราด จังหวัดราชบุรี เป็นการชั่วคราว ใช้ชื่อเมื่อแรกก่อตั้งเป็น “ศูนย์ฝึกและอบรมอนามัยภาคตะวันออกเฉียงเหนือ” สังกัดกองการศึกษาและฝึกอบรม กรมอนามัย กระทรวงสาธารณสุข และเมื่อการก่อสร้างอาคารสถานที่ ณ จังหวัดขอนแก่น แล้วเสร็จในปี พ.ศ. 2507 จึงได้ย้ายที่ทำการมายังสถานที่ในปัจจุบัน เลขที่ 90/1 ถนนอนามัย ตำบลในเมือง อำเภอเมืองขอนแก่น จังหวัดขอนแก่น

ในฐานะสถาบันการศึกษาด้านสาธารณสุข มีบทบาทหลักในการผลิตบุคลากรทางด้านสาธารณสุข ซึ่งนับเป็นงานสำคัญยิ่งในการพัฒนากำลังคนด้านสาธารณสุข ให้สอดคล้องกับการพัฒนาระบบบริการสาธารณสุขของประเทศ เป็นวิทยาลัยการสาธารณสุข 1 ใน 7 แห่งทั่วประเทศ วิทยาลัย ได้มีการปรับปรุงและพัฒนา ทั้งบริเวณอาคารสถานที่ ตลอดจนหลักสูตรการเรียนการสอน ให้เหมาะสมกับสถานการณ์ที่เปลี่ยนไป จากแรกเริ่มที่ทำหน้าที่ในด้านการฝึกอบรมและจัดการศึกษาในหลักสูตร “พนักงานอนามัย”

 หลักสูตร 
 หลักสูตรที่เปิดสอนใน วิทยาลัยการสาธารณสุขสิรินธร จังหวัดขอนแก่น คณะสาธารณสุขศาสตร์และสหเวชศาสตร์ สถาบันพระบรมราชชนก ระดับประกาศนียบัตรวิชาชีพชั้นสูง ระดับปริญญาตรี ระดับปริญญาโทหลักสูตรประกาศนียบัตรวิชาชีพชั้นสูง (ปวส.)
สาขาวิชาปฏิบัติการฉุกเฉินการแพทย์
หลักสูตรประกาศนียบัตรวิชาชีพชั้นสูงสาธารณสุขศาสตร์ (ปวส.ส.ศ.)
สาขาวิชาเทคนิคเภสัชกรรมหลักสูตรสาธารณสุขศาสตรบัณฑิต (ส.บ.)
สาขาวิชาสาธารณสุขชุมชน
สาขาวิชาทันตสาธารณสุขหลักสูตรสาธารณสุขศาสตรมหาบัณฑิต (ส.ม.)

คุณสมบัติของผู้เข้าศึกษา 
เป็นผู้สำเร็จการศึกษาระดับมัธยมศึกษาตอนปลายสายสามัญ โปรแกรมที่เน้นวิทยาศาสตร์ และคณิตศาสตร์
ต้องเรียนรายวิชาปรับพื้นฐานวิชาชีพให้ครบที่ระบุไว้ในหลักสูตรแต่ละสาขาวิชา
เป็นผู้มีความประพฤติดี
มีสุขภาพสมบูรณ์ทั้งร่างกายและจิตใจ ไม่เจ็บป่วย หรือเป็นโรคติดต่อร้ายแรง หรือมีความผิดที่เป็นอุปสรรคต่อการศึกษา และการประกอบอาชีพ
มีส่วนสูงไม่น้อยกว่า 155 เซนติเมตร (สำหรับหลักสูตรประกาศนียบัตรวิชาชีพชั้นสูง สาขาวิชาปฏิบัติการฉุกเฉินการแพทย์)
มีคุณสมบัติอื่นๆ ครบถ้วน ตามที่สถาบันพระบรมราชชนกกำหนด

  แหล่งข้อมูลอื่น 
  เว็บไซต์อย่างเป็นทางการวิทยาลัยการสาธารณสุขสิรินธร จังหวัดขอนแก่น 
 เว๊บไซต์สถาบันพระบรมราชชนก
 อ้างอิง
# ฮอลลิสคอฟฟี
ฮอลลิสคอฟฟี (เกาหลี: 할리스 커피,) เป็นบริษัทกาแฟของประเทศเกาหลีใต้ ก่อตั้งในปี ค.ศ. 1998 และเปิดสาขาแรกในฐานะร้านเอสเปรสโซ ปัจจุบันร้านจัดจำหน่ายเครื่องดื่มต่าง ๆ อาทิ เอสเปรสโซ กาแฟ, ชา, ชากาแฟ และขนมอบ สถิติ ค.ศ. 2008 มีจำนวนมากกว่า 100 สาขาในเกาหลีใต้ และได้ขยายสาขาไปยังต่างประเทศ อาทิ จีน, ไทย, เวียดนาม และ มาเลเซีย นอกจากนี้ยังเปิดสอนหลักสูตรการชงกาแฟ ที่เรียกว่า ฮอลลิสคอฟฟีอะคาเดมี

 ประวัติ 
 พฤษภาคม ค.ศ. 1998 — เปิดสาขาแรกในเขตคังนัม โซล
 พฤษภาคม ค.ศ. 2006 — เปิดสาขาที่ 100 ที่สถานีคังนัม
 เมษายน ค.ศ. 2008 — เปิดสาขาแรกในสหรัฐอเมริกา ที่ลอสแอนเจลิส
 พฤษภาคม ค.ศ. 2009 — เปิดสาขาที่ 200
 เมษายน ค.ศ. 2011 — เปิดหลักสูตรชงกาแฟ ฮอลลิสคอฟฟีอะคาเดมี
 กรกฎาคม ค.ศ. 2011 — เปิดสาขาแรกในประเทศฟิลิปปินส์
 กรกฎาคม ค.ศ. 2012 — เปิดสาขาแรกในประเทศจีน ที่เซินเจิ้น
 ค.ศ. 2013 — เปิดสาขาแรกในประเทศไทย ที่กรุงเทพมหานคร
# พาวเวอร์เรนเจอร์ส ฮีโร่ทีมมหากาฬ
พาวเวอร์เรนเจอร์  เป็นภาพยนตร์แนวซุเปอร์ฮีโร่อเมริกันในปี ค.ศ. 2017 โดยสร้างมาจากชื่อเรื่องเดียวกัน กำกับโดย Dean Israelite และเขียนบทโดย John Gatins โดยเป็นภาพยนตร์เรื่องที่ 3 ของภาพยนตร์พาวเวอร์เรนเจอร์ ที่นำกลับมาทำใหม่โดยใช่ตัวละครหลักจากโทรทัศน์ซีรีส์ไมตี้ มอร์ฟฟิน พาวเวอร์เรนเจอร์ นำแสดงโดย Dacre Montgomery, Naomi Scott, RJ Cyler, Becky G, Ludi Lin, Bill Hader, Bryan Cranston และ Elizabeth Banks.

 เนื้อเรื่อง 
เรื่องราวของแก๊งเด็กวัยรุ่นทั้ง 5 คนที่มักไม่ชนิดกะนด้วย ประกอบไปด้วย "เจสัน" (รับบทโดย เดเคอร์ มอนโกเมรี) หนุ่มนักเตะฟุตบอล, "คิมเบอร์ลี" (รับบทโดย เนโอมี สกอตต์) อดีตเชียร์ลีดเดอร์ผู้กลายมาเป็นสาวห้าว, "บิลลี" (รับบทโดย อาร์เจ ไซเลอร์) หนุ่มเนิร์ดผิวสีที่ไม่มีเพื่อนชนิด, "ทรีนี" (รับบทโดย เบกกี จี) สาวสวยดาวโรงเรียน และ "แซ็ค" (รับบทโดย ลูดี ลิน) หนุ่มเอเชียนักรักบี้ ที่ได้เจอคริสตัลที่เรียกว่า "ซีโอ คริสตัล" ได้รีบขโมยไปจนได้รับพลังพิเศษจากซอร์ดอน พวกเขาทั้ง 5 จะกำจัด "ริต้า รีพัลซ่า" (รับบทโดย เอลิซาเบท แบงส์) แม่มดชั่วร้ายอดีตกรีนเรนเจอร์ จะทำลายและยึดครึงโลก พวกเขาจะกำจัดริต้าประสบความสำเร็ตหรือไม่!?
# กรมสนธิสัญญาและกฎหมาย
กรมสนธิสัญญาและกฎหมาย มีภารกิจเกี่ยวกับปัญหากฎหมายระหว่างประเทศ กฎหมายอื่นที่เกี่ยวข้อง สนธิสัญญา และเรื่องเขตแดนของประเทศ รวมทั้งประมวลศึกษา วิจัย ติดตาม วิเคราะห์แนวโน้มและพัฒนาการของกฎหมายระหว่างประเทศในกรอบองค์การสหประชา ชาติ และองค์การระหว่างประเทศ

ภารกิจ และหน้าที่
ดำเนินการเกี่ยวกับปัญหากฎหมายระหว่างประเทศ และกฎหมายอื่นที่เกี่ยวข้อง
ประมวล ศึกษา วิจัย ติดตามและวิเคราะห์ทางวิชาการเกี่ยวกับแนวโน้มและพัฒนาการของกฎหมายระหว่าง ประเทศในกรอบของสหประชาชาติและองค์กรระหว่างประเทศ
ดำเนินการเกี่ยวกับเรื่องเขตแดนของประเทศไทย
แปลและตรวจสอบคำแปลสนธิสัญญา
ดำเนินการเกี่ยวกับสนธิสัญญา
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมสนธิสัญญาและกฎหมาย
สำนักงานเลขานุการกรม
กองกฎหมาย
กองเขตแดน
กองพัฒนางานกฎหมายระหว่างประเทศ
กองสนธิสัญญา
# รัฐมนตรีว่าการกระทรวงมหาดไทย (สหราชอาณาจักร)
รัฐมนตรีว่าการกระทรวงมหาดไทย  โดยทั่วไปเรียกว่า รัฐมนตรีมหาดไทย (Home Secretary) เป็นรัฐมนตรีอาวุโสในรัฐบาลสหราชอาณาจักรและเป็นผู้บริหารสูงสุดของกระทรวงมหาดไทย ตำแหน่งนี้เป็นหนึ่งในตำแหน่งใหญ่แห่งรัฐ จึงทำให้รัฐมนตรีมหาดไทยเป็นรัฐมนตรีที่มีความอาวุโสและอิทธิพลสูงเป็นอันดับต้น ๆ ในรัฐบาล ผู้ดำรงตำแหน่งรัฐมนตรีมหาดไทยเป็นสมาชิกคณะรัฐมนตรีและสภาความมั่นคงแห่งชาติตามกฎหมาย

โดยตำแหน่งนี้มีอำนาจการบังคับใช้กฎหมายในอังกฤษและเวลส์ รวมไปถึงการตรวจคนเข้าเมืองและการยืนยันพลเมือง ของสหราชอาณาจักร โดยมีอำนาจบังคับบัญชาตำรวจในอังกฤษและ เวลส์ รวมไปถึงการป้องกันและรักษาความสงบในประเทศและบังคับบัญชาหน่วยงานอย่าง MI5 โดยก่อนหน้านี้รัฐมนตรีฯ ยังมีหน้าที่ในการราชทัณฑ์และคุมประพฤติ ต่อมาในปี 2005 ได้โอนย้ายหน้าที่เหล่านี้ไปยังกระทรวงยุติธรรม ภายใต้การดูแลของลอร์ดชานเซลเลอร์
# กระทรวงมหาดไทย (สหราชอาณาจักร)
กระทรวงมหาดไทย  เรียกในเอกสารรัฐสภาสหราชอาณาจักรว่า Home Department เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับการตรวจคนเข้าเมือง การรักษาความสงบเรียบร้อย และการบังคับใช้กฎหมายโดยผ่านทางตำรวจ หน่วยดับเพลิง สำนักลงตราและตรวจคนเข้าเมือง และหน่วยรักษาความปลอดภัย (MI5) รวมไปถึงการรับผิดชอบการกำหนดนโยบายของรัฐในการปราบปรามยาเสพติด การก่อการร้าย และบัตรประชาชน โดยก่อนหน้าปี 2005 กระทรวงมีหน้าที่ในการรับผิดชอบการราชทัณฑ์และคุมประพฤติผ่านทางหน่วยราชทัณฑ์ในสมเด็จฯ และหน่วยคุมประพฤติแห่งชาติ แต่ต่อมาไปสังกัดกระทรวงยุติธรรม 

รัฐมนตรีในคณะรัฐมนตรีที่รับผิดชอบกระทรวงนี้คือรัฐมนตรีมหาดไทย ซึ่งถือว่าเป็นหนึ่งในตำแหน่งใหญ่แห่งรัฐ ผู้ดำรงตำแหน่งคนปัจจุบันคือ เจมส์ เคลเวอร์ลี ตั้งแต่ พฤศจิกายน ค.ศ. 2023 และผู้ที่ทำหน้าที่บริหารกิจการทั่วไปภายในกระทรวงเป็นข้าราชการ ซึ่งคือปลัดกระทรวงมหาดไทย

คณะผู้บริหาร 
คณะผู้บริหารกระทรวงซึ่งเป็นตำแหน่งข้าราชการการเมือง
 รัฐมนตรีว่าการกระทรวงมหาดไทย (Secretary of State for the Home Department)
 รัฐมนตรีว่าการทบวงความมั่นคง (Minister of State for Security)
 รัฐมนตรีว่าการทบวงการปราบปรามการลักลอบเข้าเมือง (Minister of State for Countering Illegal Immigration)
 รัฐมนตรีว่าการทบวงการอนุญาตย้ายถิ่นและพรมแดน (Minister of State for Legal Migration and the Border)
 รัฐมนตรีว่าการทบวงอาชญากรรม การตำรวจ และอัคคีภัย (Minister of State for Crime, Policing and Fire)
 สมาชิกรัฐสภาผู้ช่วยรัฐมนตรีฝ่ายกิจการผู้ประสบภัยและป้องกันภัย (Parliamentary Under-Secretary of State for Victims and Safeguarding)
 สมาชิกรัฐสภาผู้ช่วยรัฐมนตรีฝ่ายกระทรวงมหาดไทย (Parliamentary Under-Secretary of State for the Home Department)